**Referat Styremøte Kristiansand løpeklubb**

22. juni 2021 kl 20:15

**Sted**

Søm

**Til stede**

* Finn Kollstad
* Morten Aggvin
* Caroline Krogh Andersen
* Linda G. Opheim

**Meldt avbud:**

Kristian Tjørnhom

**Referent:** Linda G. Opheim

1. **Konstituering av nytt styre med ansvarsområder**

Det nye styret valgt på årsmøtet 2021 har følgende ansvarsområder:

Finn Kollstad, leder.

Morten Aggvin, nestleder og økonomisk kontaktperson

Linda G. Opheim, referent

Caroline Krogh Andersen, styremedlem

Kristian Tjørnhom, utøvernes representant

Kontaktinfo til styret er:

Finn: telefon: 48999300, epost: finn@kollstad.as

Morten: telefon: 41047125, epost: morten.g.a@gmail.com

Linda: telefon: 98832585, epost: lindago@uia.no

Caroline: telefon: 93278616, epost: caroline\_andersen@live.com

Kristian: telefon: 91157477, epost: kristiantjoernhom@hotmail.no

Det vil bli lagt ut referat etter styremøtene på klubbens nettside.

Endringene av styret og årsmøteprotokoll er sendt inn til Brønnøysund og Idrettsforbundet. Rettigheter til å godkjenne betalinger i banken er nå endret til at alle de sittende i det nye styret har tilgang.

Det er ønskelig at vi jobber mot å finne en ny leder av Løpeklubben til neste årsmøte. Det ble ikke valgt en valgkomite på årsmøtet, og vi undersøker muligheter for hvordan vi kan få på plass en valgkomite som jobber for å finne en person som kan ta på seg ansvaret og stille til valg som leder, samt personer til de andre av styrets posisjoner som er på valg om ett år.

Høstens plan for styremøter er følgende datoer:

* Torsdag 12. august klokka 20.00 hos Caroline
* Torsdag 30. september klokka 20.00 hos Linda
* Torsdag 25. november klokka 20.00 hos Morten
1. **Stadionmila**

Arrangeres lørdag 26. juni, og planleggingen er under kontroll. Det meste av det praktiske er på plass, og en god gjeng med arbeidsomme frivillige stiller opp. Finn er stevneansvarlige, Knut Svendsen er ansvarlig for 800 meter, Tommy ansvarlig for teknisk og flere andre stiller opp på ulike måter. Målet er å skape god stemning, en løpsmulighet for klubbens medlemmer, trekke aktive løpere og å gå i null økonomisk.

1. **Tidtakerutstyr**

Ullkisa har kjøpt inn utstyr fra Mylaps, og vi kan låne dette under Stadionmila. Vi bør på sikt ha et tidtakersystem tilgjengelig i kretsen her på Agder, og vil ta med oss erfaringene fra bruken av dette utstyret i videre vurderinger. Det er også to andre leverandører av tidtakersystemer som vil bli tatt med i vurderingen. En avgjørelse tas til høsten.

1. **Økonomi**

Det har vært diskutert å sette bort regnskapsjobben. Vi har undersøkt med Merkantil, og de mener det vil koste ca. 15 -17 tusen i året for å få ført regnskap. Morten tar ansvaret som økonomisk kontaktperson for klubben, og undersøker flere tilbud og har ansvar for å forhandle fram avtaler for regnskap. Om noen har innspill på mulige regnskapsbyrå som kan være aktuelle, så må de gjerne spille dette inn til Morten innen 1. juli. Styret tar beslutning på valg av regnskapsbyrå etter at flere tilbud er hentet inn.

1. **Arrangementer høsten 2021**

14. august: LOS-løpet, arrangeres av Agder friidrett. 5 km løp + barneaktiviteter

21. august: Sommerløpet, 5km, 10 km og barneløp. Løpeklubben arrangerer.

4. september: Fløymila. Løpeklubben har sagt ja til å hjelpe med tidtaking.

10. oktober: Rosa sløyfe-løpet. Løpeklubben er arrangør sammen med Springtime.

1. **Kickstarte løpeklubben igjen**

Vi rakk bare så vidt å dele noen ideer, men vil jobbe videre med dette gjennom sommeren og til høsten. Målet er å få i gang igjen fellesskapsfølelsen og løpegleden til høsten etter et år der vi har blitt mer splittet som en konsekvens av smitteverntiltak. Vi ønsker å få til et medlemsmøte til høsten etter Sommerløpet, i tidlig september. Ellers jobber vi videre med andre ideer og tiltak, og tar gjerne imot konkrete innspill fra medlemmer.